Nu cu surle si trambite, nu cu mesaje scoase parca din conserve pozitive, nu cu sfaturi inutile. Dar, mai ales, nu cu ceea ce cred adultii ca ar trebui sa impresioneze adolescentii. E greu sa mimezi limba unei generatii pentru a ajunge la ea. Asa ca cei de la Fundatia Friends for Friends si Avon au dat la o parte toate astea si s-au dus direct la cei cu care voiau sa vorbeasca. Au ales 10 dintre ei pentru a vorbi cu alti 1500, din 80 de orase ale tarii. Si asa a iesit In a Relationship, o cercetare in care "Generatia Nevorbita are cuvantul"

Au aflat, in primul rand, ca in epoca comunicarii instant, adolescentii din Romania nu au cu cine sa vorbeasca. Este, de altfel, unul din lucrurile care au surprins-o pe Karin Budrugeac, Project Manager Fundatia Friends for Friends.